Ondersoek teen Ballito-ma afgehandelDie hof op KwaDukuza in KwaZulu-Natal. (Foto: Tania Heyns) Die saak teen ŉ ma van Ballito wat tereg staan vir die moord op haar vierjarige dogtertjie sal na verwagting binnekort in die streekshof voortgesit word. Madelein Ackerman (45) het Vrydag weer vlugtig in die Umhlali-hof op KwaDukuza in KwaZulu-Natal verskyn. Haar regsverteenwoordiger, Alistair Janssens, het bevestig dat die ondersoek na die voorval afgehandel is en dat die saak gereed is om na die streekshof oorgeplaas te word. Ackerman sal na verwagting Dinsdag weer in die hof verskyn waar ŉ datum vir die streekshof vasgestel sal word. Sy is steeds in aanhouding in die Westville-gevangenis nadat sy in April vanjaar, ná die dood van die driejarige Layla, in hegtenis geneem is. Die staat voer aan Ackerman het Layla in ŉ emmer water by hul huis op Ballito verdrink. Haar man was nie in daardie stadium tuis nie.